આ પાકીટના માલિકે એને ખોલીને તપાસ્યું તો અંદર બધું જ બરાબર હતું. કશું ય ચોરાયું ન હતું. અંદર ચારસો ડોલરની નોટો હતી એ પણ પણ અકબંધ હતી.ડેવિડ પાકીટ આપીને પાછો વળતો હતો ત્યારે આ ભાઈએ ડેવિડના ખભા ઉપર પ્રેમથી હાથ મૂકી ઉભો રાખ્યો, અને એને કહ્યું :”ક્રિસમસની આ રજાઓની સીઝનમાં તારી ઉમરનો છોકરો આ રીતે આટલી બધી રકમનો મોહ ત્યજીને પાકીટ પાછું સુપ્રત કરે એવું ભાગ્યે જ બને. તું કોઈને ખબર પણ ન પડે એમ એમાંથી પૈસા કાઢી લઈને પાકીટ હતું ત્યાં મુકીને જતો રહી શક્યો હોત.”